
DR 30.11.2005 91 

 

masih lagi dihadapi oleh pihak kementerian saya.  Dalam hubungan ini saya juga setuju 
bahawa sebarang pegawai belia dan sukan termasuk juga pegawai-pegawai penggerak 
Rakan Muda yang ditugaskan ke setiap kawasan Parlimen perlu diberi pendedahan 
dan latihan yang sewajarnya sebelum mereka diberi tanggungjawab untuk menjalankan 
tugas masing-masing.  

Yang Berhormat juga menyentuh tentang keberkesanan IKBN berbanding 
dengan Pusat-pusat Giat MARA dan sebagainya.  Walaupun seperti mana yang kita 
sedia maklum bahawa IKBN, ILP dan juga Pusat Giat MARA dan sebagainya banyak 
mempunyai ciri-ciri persamaan tertentu.  Ada kalanya terdapat juga pertindihan dari 
segi jenis kursus yang ditawarkan.  Tapi dalam hubungan ini saya kira memandangkan 
bahawa permintaan dari kalangan belia kita semakin meningkat, memandangkan 
bahawa bilangan rakyat kita yang dalam lingkungan usia belia iaitu di antara 16 hingga 
40 tahun semakin meningkat.  Maka saya kira pewujudan IKBN, ILP serta  Pusat-pusat 
Giat MARA yang dimaksudkan itu sebenarnya ini belum lagi dapat menampung 
keperluan dengan sepenuhnya. 

Yang Berhormat juga mengesyorkan supaya pegawai belia dan sukan dapat 
ditempatkan di stadium-stadium ataupun kompleks-kompleks Rakan Muda sepanjang 
masa iaitu kalau boleh 24 jam.  Setakat ini seperti mana saya sebutkan tadi ianya 
masih lagi menghadapi kesulitan yang tertentu memandangkan kekangan yang saya 
sebutkan tadi.  Walaupun demikian, saya memang bersetuju bahawa biasanya terdapat 
permintaan dari kalangan rakyat khususnya mereka yang suka bersukan ataupun 
beriadah selepas waktu pejabat.  Mereka ini mengharapkan agar kemudahan sukan 
khususnya di peringkat akar umbi ini dapat diguna pakai  oleh mereka.  Kalau terdapat 
pegawai yang ditugaskan selepas waktu pejabat, itu sedikit sebanyak akan dapat 
membantu tahap penggunaan kompleks-kompleks sukan di peringkat akar umbi. 

Datuk Haji Mohamad bin Haji Aziz:  [Bangun] 

Tuan Pengerusi [Datuk Dr. Yusof bin Yacob]:  Sampai sahaja Sri Gading 
terus hendak tanya? 

Datuk Haji Mohamad bin Haji Aziz:  Ha, bidang dia. 

Tuan Pengerusi [Datuk Dr. Yusof bin Yacob]:  Dah gulung dah. 

Datuk Haji Mohamad bin Haji Aziz:  Saya hendak bertanya ataupun berikan 
pendapat Tuan Pengerusi.  Timbalan Menteri ini seorang yang berpengalamanlah.  
Seorang yang saya kagumi. 

Tuan Pengerusi [Datuk Dr. Yusof bin Yacob]:  Tidak boleh beri pendapat 
Yang Berhormat. 

Datuk Haji Mohamad bin Haji Aziz:  Yalah, ini ulasan saya kepada beliau 
kerana kelebihan-kelebihan dialah.  Saya simpati dengan Kementerian Belia dan 
Sukan.  Bertahun-tahun dah Menteri bertukar Menteri.  Menteri bertukar Menteri.  
Peruntukan ditambah tahun demi tahun tapi sayang seribu kali sayang Tuan Pengerusi, 
Yang Berhormat Timbalan Menteri.  Tidak dapat kita nafikan atas kelesuan persatuan-
persatuan belia.  Tidak dapat hendak disalahkan lagi pihak Menteri,  Kementerian Belia 
dan Sukan tidak dapat disalahkan lagi kerana dah bersungguh-sungguh.  Berpuluh 
tahun, berbelas tahun Menteri tukar Menteri.  Peruntukan bertambah tahun demi tahun 
tapi kelesuan persatuan belia jelas ketara di seluruh negara.   

Saya hendak bertanya, apakah faktor-faktor ini antaranya melemahkan.  Satu, 
perlembagaan badan-badan belia ini yang di kampung-kampung itu tidak sesuai lagi 
dengan peredaran zaman.  Kadang-kadang persatuan belia macam saya, persatuan 
belia gabungan dahulu sebuah persatuan yang digabung kita mulakan tahun 1965... 

Tuan Pengerusi [Datuk Dr. Yusof bin Yacob]:  Yang Berhormat, tidak 
payahlah berucap Yang Berhormat. 

Datuk Haji Mohamad bin Haji Aziz:  Tidak.  Ini biar  Menterinya jelaskan 
Tuan Pengerusi, apa permasalahan yang tidak selesai. 

Tuan Pengerusi [Datuk Dr. Yusof bin Yacob]:  Peraturan kita dalam ini tidak 
boleh berucap. 



masih lagi dihadapi oleh pihak kementerian saya. Dalam hubungan ini saya juga setuju bahawa sebarang pegawai belia dan sukan termasuk juga pegawai-pegawai penggerak Rakan Muda yang ditugaskan ke setiap kawasan Parlimen perlu diberi pendedahan dan latihan yang sewajarnya sebelum mereka diberi tanggungjawab untuk menjalankan tugas masing-masing. Yang Berhormat juga menyentuh tentang keberkesanan IKBN berbanding dengan Pusat-pusat Giat MARA dan sebagainya. Walaupun seperti mana yang kita sedia maklum bahawa IKBN, ILP dan juga Pusat Giat MARA dan sebagainya banyak mempunyai ciri-ciri persamaan tertentu. Ada kalanya terdapat juga pertindihan dari segi jenis kursus yang ditawarkan. Tapi dalam hubungan ini saya kira memandangkan bahawa permintaan dari kalangan belia kita semakin meningkat, memandangkan bahawa bilangan rakyat kita yang dalam lingkungan usia belia iaitu di antara 16 hingga 40 tahun semakin meningkat. Maka saya kira pewujudan IKBN, ILP serta Pusat-pusat Giat MARA yang dimaksudkan itu sebenarnya ini belum lagi dapat menampung keperluan dengan sepenuhnya. Yang Berhormat juga mengesyorkan supaya pegawai belia dan sukan dapat ditempatkan di stadium-stadium ataupun kompleks-kompleks Rakan Muda sepanjang masa iaitu kalau boleh 24 jam. Setakat ini seperti mana saya sebutkan tadi ianya masih lagi menghadapi kesulitan yang tertentu memandangkan kekangan yang saya sebutkan tadi. Walaupun demikian, saya memang bersetuju bahawa biasanya terdapat permintaan dari kalangan rakyat khususnya mereka yang suka bersukan ataupun beriadah selepas waktu pejabat. Mereka ini mengharapkan agar kemudahan sukan khususnya di peringkat akar umbi ini dapat diguna pakai oleh mereka. Kalau terdapat pegawai yang ditugaskan selepas waktu pejabat, itu sedikit sebanyak akan dapat membantu tahap penggunaan kompleks-kompleks sukan di peringkat akar umbi. Datuk Haji Mohamad bin Haji Aziz: [Bangun]. Tuan Pengerusi [Datuk Dr. Yusof bin Yacob]: Sampai sahaja Sri Gading terus hendak tanya?. Datuk Haji Mohamad bin Haji Aziz: Ha, bidang dia. Tuan Pengerusi [Datuk Dr. Yusof bin Yacob]: Dah gulung dah. Datuk Haji Mohamad bin Haji Aziz: Saya hendak bertanya ataupun berikan pendapat Tuan Pengerusi. Timbalan Menteri ini seorang yang berpengalamanlah. Seorang yang saya kagumi. Tuan Pengerusi [Datuk Dr. Yusof bin Yacob]: Tidak boleh beri pendapat Yang Berhormat. Datuk Haji Mohamad bin Haji Aziz: Yalah, ini ulasan saya kepada beliau kerana kelebihan-kelebihan dialah. Saya simpati dengan Kementerian Belia dan Sukan. Bertahun-tahun dah Menteri bertukar Menteri. Menteri bertukar Menteri. Peruntukan ditambah tahun demi tahun tapi sayang seribu kali sayang Tuan Pengerusi, Yang Berhormat Timbalan Menteri. Tidak dapat kita nafikan atas kelesuan persatuan- persatuan belia. Tidak dapat hendak disalahkan lagi pihak Menteri, Kementerian Belia dan Sukan tidak dapat disalahkan lagi kerana dah bersungguh-sungguh. Berpuluh tahun, berbelas tahun Menteri tukar Menteri. Peruntukan bertambah tahun demi tahun tapi kelesuan persatuan belia jelas ketara di seluruh negara. Saya hendak bertanya, apakah faktor-faktor ini antaranya melemahkan. Satu, perlembagaan badan-badan belia ini yang di kampung-kampung itu tidak sesuai lagi dengan peredaran zaman. Kadang-kadang persatuan belia macam saya, persatuan belia gabungan dahulu sebuah persatuan yang digabung kita mulakan tahun 1965... Tuan Pengerusi [Datuk Dr. Yusof bin Yacob]: Yang Berhormat, tidak payahlah berucap Yang Berhormat. Datuk Haji Mohamad bin Haji Aziz: Tidak. Ini biar Menterinya jelaskan Tuan Pengerusi, apa permasalahan yang tidak selesai. Tuan Pengerusi [Datuk Dr. Yusof bin Yacob]: Peraturan kita dalam ini tidak boleh berucap.